Михаил Лермонтов
Ангел

Превод от руски: Григор Ленков, —

chitanka.info

Чист ангел в небето среднощно летял

        и песен пленителна пял.

Звездите и месеца в тихия час

        прехласнал свещеният глас.

Прославял безгрешните ангели той

        в градините райски безброй,

и бога велик, всички нас сътворил —

        и искрен в похвалите бил.

Към мрачния свят на печал и лъжа

        той носел невинна душа;

и в нея останал гласът милостив,

        макар и без думи — но жив.

И дълго сред хората страдала тя,

        пленена от чудна мечта,

и земните песни й скучни били —

        онез да сменят не могли.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.